EkBass/fiwiki-20250220-pages-articles huggingface dataset:
300 metrin juoksu

300 metrin juoksu on yleisurheilussa käytävä harvinainen pikajuoksulaji. Suomen Urheiluliitto on virallistanut matkan kilpamatkaksi 14–17-vuotiaiden sarjoissa, mutta sitä juostaan joskus aikuistenkin sarjoissa. Matkan epäviralliset maailmanennätykset: * Miehet: Letsile Tebogo, Botswana – 30,69 (17.2.2024, Pretoria, Etelä-Afrikka) * Naiset: Shaunae Miller-Uibo, Bahama – 34,41 (20.6.2019 Ostrava, Tšekki Marita Koch juoksi 400 metrin ME-juoksunsa väliaikana 34,14. Matkan epäviralliset Suomen ennätykset: *Miehet (ulkoradat): Samuel Purola, Oulun Pyrintö – 33,27 (1.6.2023) *Miehet (halli, pitkä rata): Juha Pyy, Tampereen Kisatoverit – 33,04 (25.2.1986)Suomen kaikkien aikojen hallitilasto – 300 m - oversized/ylipitkä rata. Tilastopaja (tilaajille). Viitattu 31.1.2025. *Naiset: Riitta Salin, Viipurin Urheilijat – 37,48 (26.5.1976) Suomen kaikkien aikojen tilasto – Naiset 300 m. Tilastopaja (tilaajille). Viitattu 31.1.2025. *Naiset (halli): Mette Baas, Joensuun Kataja – 37,09 (29.1.2025)Suomen kaikkien aikojen hallitilasto – Naiset 300 m. Tilastopaja (tilaajille). Viitattu 31.1.2025. == Suomen nopeimmat ajat ulkoradoilla== :Lähde: TilastopajaSuomen kaikkien aikojen tilasto – Miehet 300 m. Tilastopaja (tilaajille). Viitattu 31.1.2025. Miehet (Suomi) Aika Urheilija Paikka Päivämäärä 1\. 33,27 Samuel Purola Lappeenranta, Suomi 1. kesäkuuta 2023 2\. 33,2h Markku Kukkoaho Kuopio, Suomi 27. toukokuuta 1976 3\. 33,48 Eljas Aalto Jyväskylä, Suomi 18. toukokuuta 2022 4\. 33,51 Konsta Alatupa Jyväskylä, Suomi 23. toukokuuta 2023 5\. 33,4h Stig Lönnqvist Lohja, Suomi 26. elokuuta 1976 6\. 33,63 Oskari Mörö Potchefstroom, Etelä-Afrikka 29. tammikuuta 2015 7\. 33,6h Voitto Hellstén Barcelona, Espanja 27. marraskuuta 1955 8\. 33,86 Jussi Heikkilä Lake Buena Vista, Yhdysvallat 11. tammikuuta 2008 9\. 33,89 Ari Pinomäki Helsinki, Suomi 19. toukokuuta 1990 9\. 33,89 Tuomas Lehtonen Helsinki, Suomi 1. kesäkuuta 2020 (käsiaikojen ja sähköaikojen vertailussa käsiaikoihin lisätty 0,14 sekuntia) ==Lähteet== Luokka:Pikajuoksu
Vyšni Volotšok

Vyšni Volotšok (, ) on kaupunki Tverin alueella Venäjällä. Se sijaitsee Valdain ylängön koillisreunalla 119 kilometriä Tveristä luoteeseen. Kaupunki on Vyšni Volotšokin piirin keskus, mutta ei itse se kuulu sen yhteyteen, vaan muodostaa erillisen kaupunkipiirikunnan. Asukkaita on 51 800 henkeä (vuonna 2009). == Liikenteen kauttakulkupaikkakunta == Vyšni Volotšok nimen alkuperä tulee venäjänkielen sanasta "volok" (волок), joka tarkoittaa vetotaivalta. Tämä Valdain ylängön vedenjakaja on osa Viikinkien idäntietä, missä varjagit vetivät veneensä mennessään Itämeren vesistöstä Kaspianmeren vesistöön. Vesireitti kulki Ilmajärvestä ylävirtaan Mustajokea ja Tsnajokea pitkin sekä Tvertsajoelle ja sieltä alavirtaan Volgalle. Tästä on todisteena huomattavat arkeologiset löydöt näiden jokien varsilta. Vanhan viikinkien idäntien jatkajaksi Pietari Suuren käskystä Vyšni Volotšokiin rakennettiin vuosina 1703–1722 Venäjän ensimmäinen kanava, joka yhdisti vesistöt. Tästä Msta- ja Tvertsajokien välisestä kanavajärjestelmästä tuli yksi tärkeimmistä Euroopan ja Aasian välisen tavaraliikenteen reiteistä. Vuonna 1770 Vyšni Volotšokista tuli kaupunki, joka kuului aluksi Novgorodin ja myöhemmin Tverin lääniin. Pietarin ja Moskovan välisen rautatien rakentamisen jälkeen kaupungin taloudellinen merkitys väheni, ja sen kehitys jatkui lähinnä tekstiiliteollisuuden keskuksena. Nyttemmin liikenteellisesti merkittävimpiin kulkureitteihin kuuluu kantakaupungin läpi kulkeva Moskovan ja Pietarin välinen M10-valtatie. Pietarin Moskovan aseman ja Moskovan Leningradin aseman välinen päärata on samoin tärkeä, vaikkeivat kaikki reitin pikajunat pysähdykään Vyšni Volotšokin asemalla (sijainti ). Esimerkiksi Helsingin ja Moskovan välinen pikajuna ja suurnopeusjunat ohittavat aseman pysähtymättä. Pikajunilla pääsee silti moniin muihin Venäjän kaupunkeihin. Vyšni Volotšokiin liikennöidään myös lähijunilla. == Kaupungista nykyään == Nykyään kaupungissa on tekstiili-, koneenrakennus-, puunjalostus- ja elintarviketeollisuutta. Nähtävyyksiä ovat kanavajärjestelmän sulut, 1800-luvun kauppahalli ja pseudovenäläiseen tyyliin rakennettu katedraali sekä vuosina 1703–1719 rakennettu talo, jota Pietari I käytti levähdyspaikkana matkoillaan Pietarista Moskovaan. Kaupungissa toimii teatteri ja kotiseutumuseo. Se on myös Ylöjärven ystävyyskaupunki. == Katso myös == * Vyšni Volotšokin vesitie Laatokalle * Vyšni Volotšokin läpi virtaava Tsnajoki == Lähteet == * == Aiheesta muualla == * Vyšni Volotšokin aseman pikajunayhteyksien haku (poezda.net) Luokka:Tverin alueen kaupungit
Norway

Norway voi olla *Norjan valtion englanninkielinen nimi *Matkustaja-alus nimeltään SS Norway Useiden paikkakuntien nimenä: Kanadassa: * Norway (Ontario) * Norway House, Manitobassa Yhdysvalloissa: * Norway (Illinois) * Norway (Indiana) * Norway (Iowa) * Norway (Kansas) * Norway (Maine) * Norway (Michigan) * Norway (New York) * Norway (Etelä-Carolina) * Norway (Wisconsin)
Afrikantikkaset

Afrikantikkaset (Dendropicos) on tikkojen heimoon kuuluva lintusuku. == Afrikantikkasiin (Dendropicos) kuuluvia lajeja == * Etiopiantikkanen (Dendropicos abyssinicus) * Mosambikintikkanen (Dendropicos stierlingi) * Pisaratikkanen (Dendropicos gabonensis) * Rokkorintatikkanen (Dendropicos poecilolaemus) * Ruso-otsatikkanen (Dendropicos fuscescens) * Sahelintikkanen (Dendropicos elachus) ==Lähteet== ==Aiheesta muualla== *BirdLife Suomi ry: Maailman lintujen suomenkieliset nimet 3., uudistettu painos (2018) *
Tulitöyhdöt

Tulitöyhdöt (Dinopium) on tikkojen heimoon kuuluva lintusuku. == Tulitöyhtöihin (Dinopium) kuuluvia lajeja == * Aarnitulitöyhtö (Dinopium rafflesii) * Intiantulitöyhtö (Dinopium benghalense) * Isotulitöyhtö (Dinopium shorii) * Tulitöyhtö (Dinopium javanense) ==Lähteet== ==Aiheesta muualla== *BirdLife Suomi ry: Maailman lintujen suomenkieliset nimet 2., uudistettu painos (2006) Luokka:Tikat
Vagabond

Vagabond saattaa viitata seuraaviin asioihin: *Musiikki: **Vagabond (yhtye), norjalainen rockyhtye. **Vagabond (albumi), Tony Sheridanin albumi. **Jimmy James and The Vagabonds, brittiläinen soulyhtye. **Vagabond, australialaisen Wolfmother yhtyeen kappale. *Fiktio: **The Vagabond, Charlie Chaplinin elokuva vuodelta 1916. **Vagabond (elokuva), Agnès Vardan ohjaama elokuva vuodelta 1985. **Vagabond (manga), Takehiko Inouen luoma mangasarja. **Vagabond, eteläkorealainen televisiosarja. **Vagabond (sarjakuvahahmo), Marvelin sarjakuvahahmo. **Vagabond, planeetta Perry Rhodanin universumissa. *Muut: **Vagabond Inn, yhdysvaltalainen hotelliketju. **Piper PA-15 Vagabond, siviililentokone. **Vagabonds MC (Belgia), moottoripyöräkerho Belgiassa. **Vagabonds MC (Ontario), moottoripyöräkerho Ontariossa, Kanadassa. **Vagabond (merkki), ruotsalainen kenkämerkki.
Helmitikat

Helmitikat (Mulleripicus) on tikkojen heimoon kuuluva lintusuku. == Lajit == * Celebesinhelmitikka (Mulleripicus fulvus) * Isohelmitikka (Mulleripicus pulverulentus) * Nokihelmitikka (Mulleripicus funebris) ==Lähteet== ==Aiheesta muualla== *BirdLife Suomi ry: Maailman lintujen suomenkieliset nimet 2., uudistettu painos (2006) Luokka:Tikat
Mielen teoria

Mielen teoria tarkoittaa ihmisen taipumusta selittää ja ennustaa toisten ihmisten ja muiden toimijoiden käyttäytymistä niiden mielentilojen mukaan. Käsitettä tutkitaan etenkin kehityspsykologiassa. Kolme tärkeintä mielentilaa toimijan käyttäytymisen ennustamisen ja selittämisen kannalta ovat halut, jotka osoittavat toimijan tavoitteet; uskomukset, jotka tarkoittavat toimijan käsityksiä maailmasta; ja teeskentely, koska ihmiset eivät aina tarkoita mitä sanovat tai tekevät. Jokainen näistä kolmesta käsitteestä kehittyy lapsella ennen kouluikää. Halut ymmärretään noin kahden vuoden iässä ja teeskentely 18–24 kuukauden iässä. Uskomusten ymmärtämisen kehittymistä ei tunneta yhtä hyvin, mutta erään tutkimuksen mukaan selvä enemmistö lapsista ymmärtää uskomukset nelivuotiaana. Autististisille lapsille mielen teoria kehittyy useita vuosia myöhemmin kuin muille lapsille, mukaan lukien lievästi jälkeenjääneet lapset. Mielen teorian kehittymistä testataan muun muassa niin sanotulla ”Sally-Anne-tehtävällä”. Lapselle kerrotaan tarina, jossa Sally laittaa lelun laatikkoon ja lähtee huoneesta. Sitten Anne tulee ja siirtää sen toiseen paikkaan. Tarinan jälkeen lapselta kysytään, mistä Sally etsii lelua tullessaan takaisin. Osatakseen vastata lapsen täytyy ymmärtää, että Sallylla on lelun sijainnista virheellinen uskomus, joka on samalla eri uskomus kuin lapsella itsellään. Mielen teorian abstraktien käsitteiden omaksumisesta on kaksi käsitystä. Ensimmäisen käsityksen mukaan pikkulapsi käyttää yleisiä älyllisiä kykyjään kehittämään arkijärkisen teorian mielentiloista tutkiskelemalla todisteita ja testaamalla hypoteeseja. Toisen käsityksen mukaan mielen teoria on vain metafora, ja ihmisaivoihin on evoluutiossa kehittynyt erityinen moduuli, joka auttaa normaalisti kehittyviä lapsia huomioimaan toisten näkymättömiä mielentiloja. Tämä on sosiaalinen vaisto, joka ei edellytä päättelykykyä, ja autistisilla lapsilla se on heikentynyt. == Katso myös == * Empatia * Mieli–ruumis-ongelma * Peilisolu * Tietoisuus * Vierassieluisuuden ongelma == Lähteet == == Aiheesta muualla == * Than, Ker: Scientists Say Everyone Can Read Minds LiveScience * Yle Radio 1:n Kirjakerho: Opettaako kaunokirjallisuuden lukeminen sittenkään ymmärtämään muita ihmisiä? Luokka:Kognitiotiede Luokka:Kehityspsykologia Luokka:Psykologiset teoriat
Nuanjärvi

Nuanjärvi on pieni järvi Utajärven kunnan Särkijärven kylässä. Järvi sijaitsee Särkijärven kylästä seututien 837 varrelta linnuntietä lähes yhdeksän kilometriä lounaaseen Utosjoen pohjoispuolella. Sinne menee pistotie Yli- Utoksen ja Särkijärven kylien väliseltä metsäautotieltä. Järven laskujoki Nuanjoki laskee Säynäjäjärveen ja Säynäjäjokea myöten edelleen Särkijokeen ja Kiiminkijokeen. Järveen ei laske ojia tai jokea. == Järven ympäristö == Nuanjärven, joka laskee pohjoisen suuntaan Kiiminkijokeen, erottavat etelän puolen Utosjoesta eli Oulujoen vesistöstä Ylilamminkangas ja Nuankangas. Ne olivat jo aikoinaan monien savottatyömaiden kohteina, mistä on vielä muistona Ponteman lähistöllä, Pontemanojan varressa oleva suuri metsätyökämppä Nualta noin kolmen kilometrin päässä. Järven itä- ja pohjoispuolella rannat ovat pääosin suota ja rämettä, joskin Nuan tätä nykyä kesäasuntona oleva erämaatalo on aivan järven itärannalla. Järvi on melko matala ja tummavetinen. Kaloina ovat seudulle tyypilliset hauki, ahven ja särki. == Lähteet == Luokka:Utajärven järvet Luokka:Kiiminkijoen vesistö
Bouhy

thumb|250px|Bouhyn kirkko Bouhy on kunta Nièvren departementissa Burgundin hallintoalueella Ranskassa. Kunnassa oli 463 asukasta vuonna 2007. Bouhyn pinta-ala on 36 neliökilometriä. == Lähteet == == Aiheesta muualla == Luokka:Nièvren kunnat
Milan Damjanović

Milan "Gica" Damjanović (15. lokakuuta 1943 Knin, Kroatia – 23. toukokuuta 2006 Belgrad, Serbia ja Montenegro) oli serbialainen jalkapalloilija ja valmentaja. Pääasiassa vasempana laitapuolustajana pelannut Damjanović aloitti uransa Partizan Belgradin joukkueessa ja nousi seuran edustusmiehistöön kaudella 1962–1963, jolloin hän pelasi yhden ottelun ja pääsi kauden päätteeksi juhlimaan mestaruutta. Kaikkiaan hän pelasi joukkueessa yhdeksän kauden ajan, kaikkiaan 292 ottelua, joista 138 sarjaotteluita, ja teki yhden maalin. Vuonna 1971 Damjanović siirtyi Ranskan pääsarjaseuraan Angersiin ja pelasi seurassa seitsemän kautta. Ennen lopettamistaan vuonna 1977 hän pelasi vajaan kauden ajan vielä toisessa ranskalaisseurassa Le Mansissa. Jugoslavian maajoukkueessa Damjanović pelasi seitsemän ottelua. Hän kuului avausmiehistöön vuoden 1968 EM-kilpailujen hopeajoukkueessa. Oman pelaajauransa jälkeen Damjanović toimi valmentajana Ranskassa, Jugoslaviassa ja Sambiassa. == Lähteet == * Damjanovic, Milan Damjanovic, Milan Damjanovic, Milan Damjanovic, Milan
La Charité-sur-Loire

La Charité-sur-Loire on kunta Nièvren departementissa Burgundin hallintoalueella Ranskassa. Kunnassa oli 5405 asukasta vuonna 2005. La Charité-sur-Loiren pinta-ala on 16 neliökilometriä. == Lähteet == Charite-sur- Loire
Clamecy (Nièvre)

Clamecy on kunta Nièvren departementissa Burgundin hallintoalueella Ranskassa. Kunnassa oli 4 238 asukasta vuonna 2009. Clamecyn pinta-ala on 30 neliökilometriä. == Lähteet == Luokka:Nièvren kunnat
Lormes

Lormes on kunta Nièvren departementissa Burgundin hallintoalueella Ranskassa. Kunnassa oli 1389 asukasta vuonna 2004. Lormes'n pinta-ala on 52 neliökilometriä. == Aiheesta muualla == * Lormes.net (Epävirallinen sivusto) * Lormes.fr (Virallinen sivusto) == Lähteet == Luokka:Nièvren kunnat
Luzy

Luzy on kunta Nièvren departementissa Burgundin hallintoalueella Ranskassa. Kunnassa oli 2077 asukasta vuonna 2005. Luzyn pinta-ala on 42 neliökilometriä. == Lähteet == Luokka:Nièvren kunnat
Illi Broman

__EISISLUETT__ Markku Helge Ilmari "Illi" Broman (s. 2. syyskuuta 1957 Imatra) on suomalainen muusikko, säveltäjä ja multi-instrumentalisti. Broman aloitti uransa sessiomuusikkona. Vuonna 1977 hän sijoittui Wiemäri-band yhtyeensä kanssa Rockin SM-kilpailuissa kolmanneksi. Saman vuoden kilpailun voitti Jimi Sumén, jonka yhtyeeseen Broman pian liittyi. Kaksikko soitti hetkellisesti myös Maukka Perusjätkän yhtyeessä. Vuonna 1982 Poko Rekords julkaisi Bromanilta sooloalbumin I'm Right, joka edustaa tyyliltään uuden aallon syntikkapoppia. Broman soitti levyllä itse kaikki instrumentit, hoiti lauluosuudet sekä tuotti ja miksasi albumin. Levystä ei kuitenkaan tullut myyntimenestystä. Broman on soittanut muun muassa Albert Järvisen, Dave Lindholmin, Maukka Perusjätkän ja Hasse Wallin yhtyeissä. Hän on toiminut myös äänittäjänä, tuottajana, miksaajana ja roudarina. Lisäksi Broman on säveltänyt klassista ja elokuvamusiikkia esimerkiksi nimillä Illi Broman Symphonyorchestra ja Rio Swinging Quintet. Hän on toiminut myös Kotiteollisuuden lavateknikkona. == Diskografia == === Albumit === *I'm Right (1982, Poko Rekords PÄLP 29) *Yekaterinburg (nimellä Illi Broman Symphonyorchestra) (2010, IBSO) === Singlet === * "Golden Beat" (1981, Poko Rekords PIS 079) * "On The Roof" (nimellä Rio Swinging Quintet) (2011, IBSO) === EP:t === *Silver Dream (1983, Poko Rekords SILVER 1) ==Lähteet== == Aiheesta muualla == *Illi Broman Discogs-sivustolla Luokka:Suomalaiset muusikot Luokka:Elävät henkilöt Luokka:Syntymävuosi puuttuu
La Machine

thumb|250px|La Machinen kylää La Machine on kunta Nièvren departementissa Burgundin hallintoalueella keskisessä Ranskassa. Kunnassa oli 3459 asukasta vuonna 2008. La Machinen pinta-ala on 17,95 neliökilometriä. == Lähteet == Machine
Justin Thorne

Justin Joseph Thorne (s. 13. kesäkuuta 1989 Canyon Country, Kalifornia, Yhdysvallat) on yhdysvaltalainen näyttelijä ja laulaja. Hän on näytellyt mm. sarjoissa Will & Grace ja That's so Raven. Hän on tullut eniten tunnetuksi poikabändistä NLT, johon kuuluvat myös V Sevani, Travis Michael Garland ja Kevin Michael McHale. Thorne tunnetaan nimellä JJ. Thornen isä on ohjaaja. Hän ohjasi Dolittle 3:n, jossa Thornella oli rooli. == Filmografia == * Will & Grace - DDR-lapsi * That's So Raven - Tanssija * Daredevil (film) - leikkivä lapsi * Learn to Hip Hop Volume 2(2003) - Justin Thorne * Learn to Hip Hop Volume 3 (2004) - Justin Thorne * Dr. Dolittle 3 (2006) - "Juhla" lapsi * Bratz: The Movie (2007) - Justin Thorne Luokka:Yhdysvaltalaiset näyttelijät Luokka:Yhdysvaltalaiset laulajat Luokka:Vuonna 1989 syntyneet Luokka:Elävät henkilöt en:Justin Joseph Thorne
Sainte-Colombe-des-Bois

thumb|250px|Näkymä Sainte-Colombe-des-Bois'n kylään Sainte-Colombe-des-Bois on kunta Nièvren departementissa Burgundin hallintoalueella Ranskassa. Kunnassa oli 133 asukasta vuonna 2007. Sainte-Colombe-des-Bois'n pinta-ala on 30 neliökilometriä. == Lähteet == Luokka:Nièvren kunnat
Psamathe

Psamathe viittaa kahteen eri asiaan: * Psamathe, kahden eri hahmon nimi kreikkalaisessa mytologiassa * Psamathe, Neptunuksen kuu
Saint-Saulge

thumb|250px|Saint-Saulgen kunnantalo thumb|250px|Saint-Saulge Saint-Saulge on kunta Nièvren departementissa Burgundin hallintoalueella Ranskassa. Kunnan väkiluku vuonna 2007 oli 874. Saint-Saulge'n pinta-ala on 26 km². == Lähteet == Luokka:Nièvren kunnat
Varzy

Varzy on kunta Nièvren departementissa Burgundin hallintoalueella Ranskassa. Kunnassa oli 1359 asukasta vuonna 2005. Varzyn pinta-ala on 41 neliökilometriä. == Historia == Ensimmäiset kirjalliset maininnat Varzystä ovat 400-luvulta, jolloin Auxerren piispa pyhä Germain luovutti kylän kirkon omistukseen. == Lähteet == Luokka:Nièvren kunnat
Aeroflotin lento 821

thumb|right|280px|Kuva onnettomuuspaikasta. Aeroflotin lennon 821 onnettomuus (tunnetaan myös nimellä Aeroflot-Nordin lennon 821 onnettomuus) tapahtui 14. syyskuuta 2008 venäläisen Aeroflotin tytäryhtiölle Aeroflot-Nordille. Yhtiön Boeing 737-505 -tyyppinen kone oli laskeutumassa Permissä sijaitsevalle Bolšoje Savinon lentoasemalle, kun se syöksyi maahan. 82 matkustajaa ja kuusi miehistön jäsentä kuoli. Onnettomuus oli Venäjän vakavin kahteen vuoteen. Onnettomuus tapahtui pimeässä aamuyöllä, kun konetta lennettiin pilven sisällä käsiohjauksessa. Onnettomuusraportin mukaan pääasiallinen syy maahansyöksyyn oli lentäjien tottumattomuus länsimaistyyliseen keinohorisonttiin. Venäläisessä keinohorisontissa pieni lentokoneen kuva kallistelee mittarissa ja taustahorisontti pysyy paikallaan, kun taas länsimaisessa pieni lentokoneen kuva mittarissa pysyy paikallaan ja taustahorisontti kallistelee. Lisäksi lentäjät eivät olleet levänneet kunnolla ennen lentoa ja kapteenin elimistöstä löydettiin alkoholia. Koneen lentäjät vetivät erehdyksessä koneen nousuun loppulähestymisessä. Kone nousi 600 metristä 1 300 metriin, kallistui vasemmalle ja kääntyi ylösalaisin sekä syöksyi maahan. Kone putosi Siperian radalle katkaisten rautatien vajaaksi vuorokaudeksi. == Matkustajat == Kansalaisuus Kuolleet 65 9 5 1 1 1 1 1 1 1 1 1 Yhteensä 88 ==Katso myös== * Luettelo Aeroflotin onnettomuuksista ==Lähteet== Aeroflotin lento 0821 Luokka:Vuoden 2008 lento-onnettomuudet Luokka:Permin aluepiiri
Parves-et-Nattages

Parves-et-Nattages on kunta itäisessä Ranskassa Ainin departementissa Auvergne-Rhône-Alpesin alueella. Se sijaitsee Rhônejoen varrella. ==Historia== Kunta muodostettiin 1. tammikuuta 2016 kun kaksi kuntaa Parves ja Nattages yhdistyivät.ARRETE portant création de la commune nouvelle de Parves et Nattages ==Lähteet== ==Aiheesta muualla== Luokka:Ainin kunnat
Kafr al-Šaykh

Kafr al-Šaykh () on yksi Egyptin 26 kuvernementista. Se sijaitsee maan pohjoisosassa Niilin länsihaaralla. Sen pääkaupunki on Kafr al-Šaykh. Alueen pinta-ala on 3 467 neliökilometriä. Vuonna 2010 sen asukasluku oli 2,8 miljoonaa.Egypt: Governorates Citypopulation.de == Kaupungit == *Kafr al-Šaykh *Disuk *Beila *Kellien *Metobes *Al-Riad *Foah *Balteem *Sidi Salem *Al-Hamool == Lähteet == == Aiheesta muualla == Luokka:Egyptin kuvernementit
Sun Ming Ming

Sun Ming Ming (s. 23. elokuuta 1983 Harbin, Kiina) on uransa päättänyt kiinalainen koripalloilija. Hän on ollut maailman pisin ammattilaiskoripalloilija. Ming Ming on 236-senttinen ja 160-kiloinen. Hän pelasi urallaan yhdysvaltalaisissa USBL-, ABA- ja IBA-liigoissa, Meksikon koripalloliigassa ja Kiinan pääsarjassa vuosina 2006–2014. ==Nuoruus == Ming Ming oli kärsinyt nuorena liiallisesta kasvuhormonista, jonka takia hän oli paljon pitempi kuin kiinalaismiehet keskimäärin. Liiallisen kasvuhormonin takia Ming Mingille kehittyi kasvain, joka kuitenkin saatiin poistettua ennen Mingin koripallouraa. Sun oli seitsemänvuotiaana 180 cm pitkä ja neljätoistavuotiaana 195 cm. Sun käytti liian pieniä kenkiä, koska Kiinasta ei löytynyt tarpeeksi suuria. Tästä aiheutui jalkojen epämuodostuminen. Yhdysvalloissa hänelle tehtiin kenkiä mittojen mukaan. Luokka:Kiinalaiset koripalloilijat Luokka:Kiinalaiset jättikasvuiset henkilöt Luokka:Vuonna 1983 syntyneet Luokka:Elävät henkilöt
Vongnes

Vongnes on kunta Ainin departementissa Ranskassa. Kunnan väkiluku vuonna 2009 oli 73. Kunnan pinta-ala on 2,05 km². ==Lähteet== Vongnes
Achery

Achery on kunta Aisnen departementissa Ranskassa. Vuonna 2013 siellä oli arviolta 620 asukasta. Kunnan pinta-ala on 6,9 neliökilometriä. == Lähteet == == Aiheesta muualla == Achery
Katano

Katano () on kaupunki Osakan prefektuurissa Japanissa. Se sijaitsee prefektuurin koillisosassa Osakan ja Kioton kaupunkien puolivälissä. Se rajautuu etelässä Osakan prefektuurin Shijōnawaten, lännessä Neyagawan ja pohjoisessa Hirakatan kaupunkeihin sekä idässä Naran prefektuurin Ikoman kaupunkiin. Noin puolet Katanon alueesta on vuoristoa, ja osa siitä kuuluu Kongō-Ikoma-Kisenin puolikansallispuistoon; kaupungin länsi- ja pohjoisosat liittyvät vuorostaan saumattomasti Osakan metropolialueeseen. Amanojoki virtaa kaupungin halki. Katanon pinta-ala on 25,55 neliökilometriä ja siellä on 78 261 asukasta (vuonna 2013). Katanosta tehtiin maaseutukaupunki vuonna 1955 ja kaupunki 3. marraskuuta 1971. Silloin siellä oli noin 30 000 asukasta. Tämän jälkeen Katano on kehittynyt puutarhakaupunkina. Katanoa palvelevat JR Nishi- Nihonin Katamachi-linja (Gakkentoshi-linja) sekä Keihan-rautateiden Katano- linja. == Lähteet == == Aiheesta muualla == *Katanon kaupungin internetsivut Luokka:Osakan prefektuurin kaupungit
Dick Purtan

Dick Purtan (oik. Paul Purtan) on yhdysvaltalainen radiopersoona, joka on työskennellyt suurimman osan urastaan detroitilaisilla radioasemilla.http://www.radiohof.org/newstalk/dickpurtan.html Purtan aloitti uransa Syracusessa ja Cincinnatissa ennen siirtymistään detroitilaiselle WKNR- asemalle. Tässä vaiheessa hän vaihtoi nimensä Dick Purtaniksi välttyäkseen sekoittumasta aseman toisen samannimisen työntekijän kanssa. WKNR:n jälkeen Purtan on työskennellyt myös detroitilaisilla WXYZ-, WKQI- ja WOMC-asemilla. Dick Purtan nimettiin Radio Hall of Fameen vuonna 2004. Hänet on nimetty myös NAB Hall of Fameen.http://www.nab.org/AM/Template.cfm?Section=Awards&CONTENTID;=7445&TEMPLATE;=/CM/ContentDisplay.cfm ==Lähteet== ==Aiheesta muualla== * Oldies 104.3 WOMC - Purtan's People * Dick Purtan Radiothon for the Salvation Army, 2008 Luokka:Radio Hall of Fame Luokka:Yhdysvaltalaiset radiotoimittajat Luokka:Syntymävuosi puuttuu Luokka:Elävät henkilöt
Tähtilampun alla (televisiosarja)

Tähtilampun alla on vuoden 1997 syksyllä esitetty 10-osainen draamasarja. Sarjan on käsikirjoittanut Kata Kärkkäinen ja ohjannut Antti J. Jokinen. Sarja kertoo Kahvila Tähtilampusta ja sen kanta-asiakkaiden elämästä. Sarjan pääosissa nähdään mm. Laura Malmivaara, joka tekee ensimmäisen tv-roolinsa. MTV3-kanava uusi sarjan kesällä 2006. ==Jaksot== Jakso Nimi Uusinta 1\. Tervetuloa Tähtilamppuun 18.06.2006 2\. Arktisia unelmia 25.06.2006 3\. Myrsky 09.07.2006 4\. Kaunis tähdenlento 16.07.2006 5\. Tähtihuone 23.07.2006 6\. Vanhus 30.07.2006 7\. Kosminen kontakti 06.08.2007 8\. Joulu 13.08.2007 9\. Sinisillä aalloilla 20.08.2007 10\. Oltiin Tähtilampun alla 27.08.2007 ==Näyttelijät== *Pentti Siimes *Heidi Krohn *Esa-Matti Pölhö *Ismo Apell *Laura Malmivaara *Petra Karjalainen *Kari Hietalahti Luokka:1990-luvun suomalaiset draamasarjat Luokka:MTV3:n televisio-ohjelmat
Vihertikat

Vihertikat (Picus) on tikkojen heimoon kuuluva lintusuku. == Lajeja == * Atlaksenvihertikka (Picus vaillantii) * Burmanvihertikka (Picus viridanus) * Harmaapäätikka (Picus canus) * Intianvihertikka (Picus xanthopygaeus) * Japaninvihertikka (Picus awokera) * Liekkivihertikka (Picus chlorolophus) * Naamiovihertikka (Picus erythropygius) * Palmuvihertikka (Picus vittatus) * Punakaulustikka (Picus rabieri) * Punasiipitikka (Picus puniceus) * Suomuvatsatikka (Picus squamatus) * Vihertikka (Picus viridis) ==Lähteet== ==Aiheesta muualla== *BirdLife Suomi ry: Maailman lintujen suomenkieliset nimet 3., uudistettu painos (2018) *
Picus

Picus oli roomalaisessa mytologiassa ennustajajumala ja Saturnuksen, nymfi Canensin puoliso ja Faunuksen isä.Vergilius: Aeneid vii.45 (engl. käännös). Picus esitettiin varhaisimmissa versioissa puisen toteemin päällä istuvana palokärkenä, mutta myöhemmin myös nuorukaisena, jonka päällä palokärki istui. Picuksen taru perustui käsitykseen siitä, että palokärki oli profeetallinen Marsille pyhitetty lintu. Myöhemmissä roomalaisten runoilijoiden teoksissa Picuksen kerrottiin olleen Ausonian kuningas, jonka Kirke muutti palokärjeksi sen jälkeen, kun hän oli torjunut Kirken hänelle osoittaman rakkaudentunnustuksen.Ovidius: Muodonmuutoksia xiv.308–440 (engl.käännös).Vergilius: Aeneid vii.170 (engl. käännös). Picus elää nimenä edelleen vihertikkojen sukujen nimenä. == Lähteet == Luokka:Antiikin Rooman jumalat
Rapuhämähäkit

Rapuhämähäkit (Thomisidae) on hämähäkkeihin kuuluva heimo. Rapuhämähäkit ovat saaneet nimensä taskurapua muistuttavasta olemuksestaan. Kaksi etummaista raajaparia ovat huomattavan pitkät ja eläimen vartalo on usein litistynyt ja kulmikas. Rapujen tapaan ne kykenevät liikkumaan myös takaperin ja sivuittain. Silmiä on kahdeksan ja ne muodostavat kaksi päällekkäistä neljän silmän riviä. Rapuhämähäkit eivät kudo verkkoa vaan saalistus tapahtuu väijymällä, usein kukassa tai muussa sopivassa paikassa, jonne saaliseläimet tulevat. Väijyvän elämäntavan vuoksi rapuhämähäkeillä on yleensä tehokas suojaväri, joka saattaa olla hyvinkin silmäänpistävä hämähäkin ollessa tavanomaisen saalistuspaikkansa ulkopuolella. Rapuhämähäkit on yleensä myös helppo tunnistaa heimolle tyypillisestä väijymisasennosta. Suomessa rapuhämähäkkilajeista esiintyy mm. kukkahämähäkki (Misumena vatia). == Lähteet == == Aiheesta muualla == * {{Verkkoviite |Osoite=| Arkisto = https://web.archive.org/web/20081109205619/http://www.european-arachnology.org/esy06/suomen.htm | Arkistoitu = 9.11.2008 | Nimeke = Kukkahämähäkki - Misumena vatia (Clerck 1757): Eurooppalainen vuoden hämähäkki 2006. | Tekijä = Jäger, Peter & Kreuels, Martin (suomentanut Koponen, Seppo) | Ajankohta = | Julkaisu = European Society of Arachnology | Viitattu = } * * BugGuide.net * Luokka:Hämähäkit
Moxico

Moxico on maakunta Angolan itäosassa. Sen pinta-ala on 201 000 neliökilometriä ja sen asukasluku oli vuoden 2019 arvion mukaan 880 480. Maakunnan pääkaupunki on Luena. == Moxicon kunnat == Moxico on jaettu yhdeksään kuntaan. * Alto Zambeze * Bundas * Camanongue * Cameia * Léua * Luacano * Luau * Luchazes * Luena == Lähteet == == Aiheesta muualla == *Angolan maakunnat: Moxico Luokka:Angolan maakunnat
Pop (täsmennyssivu)

Pop tai POP voi tarkoittaa seuraavia asioita: *popmusiikki, populaarimusiikin tyylilaji *POP Pankki, entiseltä nimeltään Paikallisosuuspankki *pop-taide, populaarikulttuurista ammentanut taidemuoto *POP, suomalainen levyjenkeräilijöille suunnattu aikakauslehti *Pop, U2-yhtyeen albumi *Pop, Topi Sorsakosken ja Agentsin albumi * Pop, kaupunki Uzbekistanissa *Perustuslaillinen oikeistopuolue, vuosina 1973–1992 toiminut suomalainen puolue *POP-yhdiste (Persistent Organic Pollutant), ryhmä haitallisia ympäristömyrkkyjä *POP3 (Post Office Protocol), sähköpostin hakemiseen tarkoitettu protokolla. *henkilöitä: ** Edina Pop (oik. Marika Késmárky, s. 1941), unkarilaissyntyinen laulaja ** Iggy Pop (oik. James Newell, s. 1947), yhdysvaltalainen rocklaulaja ** Jimmy Pop (oik. James Moyer Franks, s. 1972), yhdysvaltalainen muusikko ** Outi Popp (oik. Outi Ahola, s. 1957), suomalainen toimittaja ** Simona Pop (s. 1988), romanialainen kalpamiekkailija ja olympiavoittaja
Strade Bianche

thumb|Fabian Cancellara saapuu maaliin voittajana vuoden 2008 kilpailussa. Strade Bianche, aiemmin Montepaschi Strade Bianche, sitä ennen Monte Paschi Eroica tai lyhyemmin vain Eroica on UCI World Tour -sarjaan kuuluva yksipäiväinen maantiepyöräilykilpailu, joka järjestetään maaliskuussa Sienan kaupungin lähistöllä olevan Crete Senesin maisemissa Toscanassa, Italiassa. Kilpailu nousi World Tour -sarjaan 2017. Aiemmin se kuului UCI Europe Touriin kategorialuokituksella 1.HC. Strade Bianchen erikoisuus on valkoisilla sorateillä ajettavat osuudet, joista kilpailu on saanut nimensä, joka tarkoittaa italiaksi Valkoiset tiet. Kilpailussa on lähemmäs kymmenen soratieosuutta, joiden yhteenlaskettu pituus on runsaat 50 kilometriä koko 176–200 kilometrin matkasta. Strade Bianche päättyy Sienan kaupungin keskiaikaiselle Piazza del Campo -aukiolle, joka on tunnettu Palio di Siena -hevoskilpailuistaan. Kilpailun esikuvana voidaan pitää ns. pohjoisen klassikkokilpailuita kuten Pariisi-Roubaix'ta ja Flanderin ympäriajoa. Kilpailun järjestävä RCS Sport toivookin, että Strade Bianchesta tulee ajan kuluessa yhtä merkittävä klassikkokilpailu kuin esikuvistaan. Kilpailu järjestettiin ensimmäisen kerran vuonna 2007 lokakuussa. Kilpailu sai nopeasti hyvän vastaanoton ammattilaistallien keskuudessa ja useita ProTour-tason joukkueita osallistui siihen heti ensimmäisinä vuosina. Vuodesta 2008 lähtien se on ajettu maaliskuussa, jolloin alueen sääolosuhteet voivat olla pohjoisen klassikkojen tyyliin huomattavasti ankarammat kuin lokakuussa. Nykyisen ajankohtansa ansiosta se houkuttelee myös monia pohjoisen klassikoihin valmistautuvia kilpailijoita. Vuoden 2020 kilpailu käytiin poikkeuksellisesti elokuussa koronaviruspandemian vuoksi. Vuodesta 2015 on järjestetty myös naisten Strade Bianche. Vuoden 2016 kilpailussa, joka oli pituudeltaan 121 kilometriä, oli kaikkiaan seitsemän soratieosuutta yhteispituudeltaan 22,4 kilometriä. Se oli kaikkien aikojen ensimmäinen kilpailu maantiepyöräilyn naisten World Tourilla. == Miesten tulokset == Lähde: Cycling Archives == Naisten tulokset == Lähde: Cycling Archives == Lähteet == *Cyclingnews.com: First Monte Paschi Eroica presented === Viitteet === == Aiheesta muualla == *Virallinen sivusto * Luokka:Siena
Linnunaivot

Linnunaivot on Johanna Sinisalon romaani vuodelta 2008. Kirjan päähenkilöinä ovat extreme-kokemuksista kiinnostunut Jyrki ja hänen tyttöystävänsä Heidi, jotka lähtevät vaeltamaan Uuteen-Seelantiin ja Australiaan. Romaanin teemat tutkivat länsimaista elämäntapaa. Linnunaivot julkaistiin 2010 Englannissa ja Yhdysvalloissa ja 2011 Ranskassa. The Guardian valitsi romaanin yhdeksi vuoden 2010 parhaimmista, ja myös Publishers Weekly suositteli sitä. Se oli ehdolla Prix Escapades 2012 -palkinnon saajaksi. == Lähteet == == Aiheesta muualla == * Sirpa Sutinen: Rajojen rikkojat. Karjalainen 18.9.2008. * Reija Palttala: Linnunaivot. Keskisuomalainen 18.9.2008. * Ina Ruokolainen: Matkalla ekokatastrofin alkulähteille. Etelä-Suomen sanomat 28.9.2008. * Jussi Ahlroth: Luonto ja ihminen extreme-solmussa . Helsingin Sanomat 30.9.2008. * Marjatta Ripsaluoma: Dinosaurusten sukua. Keskipohjanmaa 2008. * Salla Seuri: Linnunaivot . Uusi Suomi 2008. * Jari O. Hiltunen: Kertojat palaavat luontoon Opettaja 28.11.2008. * Markku Soikkeli: Ihminen on ihmiselle papukaija. Satakunnan kansa 2008. Luokka:Suomalaiset romaanit Luokka:Vuoden 2008 kirjat
King Biscuit Flower Hour Presents Blackfoot

King Biscuit Flower Hour Presents Blackfoot on Blackfootin vuonna 1983 taltioitu livealbumi, joka julkaistiin vuonna 1998. Alun perin sen nauhoitti ja lähetti King Biscuit-radio-ohjelma. Sisältö on julkaistu myöhemmin eri nimikkeillä kuten Greatest Hits Live, On The Run, Hits You Remember: Live ja Live. Konsertti löytyy myös Wolfgang's Vault-sivustolta. == Kappaleet == # # # # # # # # # # *"Livin' in the City" on studiokappale vuodelta 1984 ja se julkaistiin alun perin "Morning Dew"-singlen b-puolella == Kokoonpano == * Rick Medlocke – laulu, kitara * Charlie Hargrett – kitara (kappaleet 1-8) * Ken Hensley – kosketinsoittimet, slide-kitara, taustalaulu * Greg T. Walker – basso, taustalaulu * Jakson Spires – rummut, taustalaulu == Aiheesta muualla == * Konsertti Wolfgang's Vault-sivustolla Luokka:Blackfootin albumit Luokka:Vuoden 1998 konserttitallenteet
Juoksuhämähäkit

Juoksuhämähäkit eli susihämähäkit (Lycosidae) on hämähäkkeihin kuuluva heimo, jonka lajit ovat tunnettuja tavastaan juosta saalis kiinni pyyntiverkon kutomisen sijaan. Monet lajit ovat verraten kookkaita. Tunnetuimpia lajeja lienevät Pardosa-suvun susihämähäkit. Monista muista hämähäkkiheimoista poiketen juoksuhämähäkeillä on hyvä näkö. Se onkin välttämätön aktiivisesti liikkuvalle saalistajalle. Silmät ovat asettuneet kahteen riviin joista alempi muodostuu neljästä pienestä ja ylempi kahdesta suuresta eteenpäin ja kahdesta sivuille suuntautuneesta silmästä. Saalistustekniikka muodostuu väijymisestä ja sopivan saaliin nähdessään hämähäkki rynnistää sen kimppuun. Maastossa liikkuvina juoksuhämähäkit ovat väritykseltään yleensä vaihtelevan harmaita tai ruskeita. Juoksuhämähäkkien tapa hoitaa poikasiaan on erikoinen ja tarjoaa maastossa helpon tuntomerkin. Naaras rakentaa munille seitistä kotelon, jota se kuljettaa takaruumiin alapuolella. Munien kuoriuduttua poikaset kiipeävät naaraan selkään ja matkustavat sen mukana ainakin ensimmäiseen nahanluontiin asti.http://delta-intkey.com/britsp/www/lycosida.htm Maailmalla joidenkin juoksuhämähäkkilajien puremat voivat olla haitallisiahttp://www.termite.com/spider-identification.html. Suomessa ei tavata ihmisille vaarallisia lajeja. == Lähteet == == Aiheesta muualla == *Laji.fi: Lycosidae *Harry Nysträm: Heimo Lycosidae eli juoksuhämähäkit *funet.fi *BugGuide.net *Encyclopedia of Life (EOL): Lycosidae *ITIS: Lycosidae Luokka:Hämähäkit
Millicent Martin

Millicent Mary Lillian Martin (s. 8. kesäkuuta 1934) on brittiläissyntyinen, Yhdysvaltoihin muuttanut näyttelijä ja laulaja. Hän oli työstään musikaaleissa ehdolla kahden Tony-palkinnon saajaksi vuosina 1977 ja 1979.http://www.broadwayworld.com/tonyawardspersoninfo.cfm?nomname=Millicent%20Martin Martin on esiintynyt paitsi musikaaleissa, myös useissa televisiosarjoissa ja elokuvissakin. Jälkimmäisten joukossa on Alfie – naisten viettelijä (1966). Näyttelijä oli ennen naimisissa Norman Eshleyn ja Ronnie Carrollin kanssa. Vuodesta 1978 hän on elänyt avioliitossa Marc Alexanderin kanssa. Eräs tunnettu Martinin tulkitsema laulu oli "In the Summer of His Years" (1963). Hänen levytyksiään julkaisivat Parlophone ja Columbia Records.http://www.45-rpm.org.uk/artists-m.htm == Lähteet == == Aiheesta muualla == * Martin, Millicent Martin, Millicent Martin, Millicent Martin, Millicent
Nappi Ikonen

Tuomo Tapani ”Nappi” Ikonen (s. 1946) on suomalainen rumpali. Gramexin tilastojen mukaan Ikonen oli ollut mukana 5 797 levytyksellä vuoteen 2007 mennessä, mikä tekee hänestä Heikki Laurilan jälkeen Suomen toiseksi eniten levyttäneen studiomuusikon. Nappi Ikonen kiinnostui jazzista isonveljensä levykokoelman myötä. Alle kymmenvuotiaana ensimmäiseksi rumpali-idoliksi muodostui Max Roach. Ensimmäisen rumpusettinsä Ikonen sai 11 ikävuoden paikkeilla. Poika ei innostunut muiden ikäistensä tavoin rock- ja popmusiikista vaan pitäytyi vanhemman ikäpolven jazzissa, suomalaisina rumpaliesikuvina Kalevi Hänninen ja Erkki Valaste. 14-vuotiaana Ikonen pääsi Erik Lindströmin vanhemman veljen, basisti Olle Lindströmin yhtyeeseen, joka soitteli kesät NJK-purjehdusseuran ravintolassa Eteläsatamassa. Ensimmäinen varsinainen vakiokoonpano Ikosella oli Göran Ödnerin kvartetti, jonka kaikki jäsenet myös lauloivat ja ohjelmistossa oli paljon pop- ja rockmusiikkia. Yhtye kiersi tanssipaikkoja Etelä-Suomessa. Toinen Ikosen vakioyhtye oli Yleisradion Soitinyhtye Liisa, jonka muita jäseniä olivat kosketinsoittajat Raimo Roiha ja Esa Katajavuori, kitaristi Taisto Wesslin ja basisti Ilkka Willman. Ikosen myöhempää studiorumpaliuraa auttoi nuotinlukutaito, joka oli peräisin Radion sinfoniaorkesterin lyömäsoittajalta Mikko Juuriselta saaduilta yksityistunneilta. Studioura alkoi Ikosen muistaman mukaan M. A. Nummisen levytyksistä aivan 1970-luvun alussa. Tuolloin levy-yhtiöt varasivat studioaikaa ja -muusikoita yleensä kokonaisiksi päiviksi, joiden mittaan tallennettiin taustoja hyvinkin erilaisille artisteille. Yhä tiiviimmän studiotyön ohella Nappi Ikonen ei ehtinyt mukaan kiertueyhtyeisiin, mutta teki paljon töitä television viihdeohjelmissa (mm. Lauantaitanssit ja Toivotaan toivotaan) sekä jonkin verran Helsingin teattereissa. Nappi Ikosen merkittävimpinä pitämiä esiintymisiä eri artistien albumeilla ovat Matti ja Pirjo Bergströmin sovittamat Hectorin albumit, etenkin Hectorock I vuodelta 1974. Studiotyön virrassa tehtyjä rutiinijuttuja, joista yllättäen tuli suuria hittejä, ovat muun muassa Rauli Badding Somerjoen ”Fiilaten ja höyläten” ja Sammy Babitzinin ”Daa-da daa-da”. Ikoselle myönnettiin taiteilijaeläke vuonna 2010. ==Lähteet== Luokka:Suomalaiset rumpalit Luokka:Syntymävuosi puuttuu Luokka:Elävät henkilöt
Allemant (Aisne)

Allemant on kunta Aisnen departementissa Ranskassa. Vuonna 2013 siellä oli arviolta 173 asukasta. Kunnan pinta-ala on 5,13 neliökilometriä. == Lähteet == == Aiheesta muualla == Allemant
Farit Zigangirov

Farit Nurgalijevitš Zigangirov (, s. 15. elokuuta 1954) on kilpauransa päättänyt, Neuvostoliittoa edustanut, maahockeypelaaja. Zigangirov kuului Neuvostoliiton miesten maajoukkueen kokoonpanoon Moskovan kesäolympialaisissa 1980, missä maa voitti pronssia.Farit Zigangirov Bio, Stats, and Results Olympics at Sports-Reference.com Hän saavutti myös EM-hopeaa vuonna 1983Euro 1983: 5 минут до золота . == Lähteet == == Aiheesta muualla == Luokka:Neuvostoliittolaiset maahockeypelaajat Luokka:Neuvostoliittolaiset olympiamitalistit Luokka:Vuonna 1954 syntyneet Luokka:Elävät henkilöt
Allemant

Allemant voi tarkoittaa: *Allemant, kunta Ranskassa, Aisnen departementissa *Allemant, kunta Ranskassa, Marnen departementissa
King Clancy

Francis Michael "King" Clancy (25. helmikuuta 1903 – 10. marraskuuta 1986) oli 16 kautta National Hockey Leaguessa pelannut kanadalainen jääkiekkoilija. Puolustajana pelannut Clancy edusti Ottawa Senatorsia ja Toronto Maple Leafsia ennen kuin siirtyi valmentajaksi, tuomariksi ja toimitsijatehtäviin. King Clancy Memorial Trophy -palkinto nimettiin hänen kunniakseen. Se annetaan pelaajalle, joka osoittaa esimerkillään johtajuutta niin jäällä kuin sen ulkopuolellakin sekä toimii ympäröivän yhteiskunnan hyväksi. ==Saavutuksia ja palkintoja== * Stanley Cup pelaajana - 1923-27 Ottawassa, 1932 Torontossa * Ottawa Senators -kapteeni 1928-30 * NHL:n tähdistöottelussa 1931, 1932, 1933, 1934. * Stanley Cup apulaismanageri-valmentajana 1962-64, 1967 (Toronto) * Calder Cup (AHL-mestaruus) valmentajana 1952 Pittsburgh Hornetsissa * Hockey Hall of Fameen 1958 * Canada's Sports Hall of Fameen 1975 * 1998 sijalla 52 The Hockey News' -lehden 100 suurimman NHL-pelaajan listalla. == Katso myös == * The Hockey Newsin luettelo 100 parhaasta NHL-pelaajasta ==Aiheesta muualla== * King Clancy Legends of Hockeyssa * King Clancy The Internet Hockey Databasessa Luokka:Kanadalaiset jääkiekkoilijat Luokka:Kanadalaiset jääkiekkovalmentajat Luokka:Hockey Hall of Fame Luokka:Vuonna 1903 syntyneet Luokka:Vuonna 1986 kuolleet
Jymyantennimonni

Jymyantennimonni eli jaú (Zungaro zungaro vanh. Paulicea lutkeni) on Amazonin jokialueella runsaslajisen antennimonnien (Pimelodidae) heimon suurikokoinen edustaja. Se voi kasvaa 140 cm pitkäksi, 50 kg painavat yksilöt ovat yleisiä. ja satakiloisiakin on tavattu. Väritys vaihtelee veden värin mukaan, ja voi olla kellanruskea, harmaanvihreä tai lähes musta.Catfishing in Brazil Wetaline Tours Jymyantennimonneja tavataan Amazonin ja Orinoco-joen vesistöissä. Ne pysyttelevät suurten kivenlohkareiden joukossa joenpohjan koloissa. Jau saalistaa öisin lähinnä muita kaloja. Paikalliset kalastajat kertovat, että jau voi vetää ihmisen mukanaan syvyyksiin.Amazon Abyss BBC ==Lähteet== Luokka:Antennimonnit
Sepp Daxenberger

Sepp (oik. Joseph) Daxenberger (12. huhtikuuta 1962, Waging am See – 18. elokuuta 2010, Traunstein) oli saksalainen vihreä poliitikko. Daxenberger, joka oli ammatiltaan seppä ja maanviljelijä, oli Baijerin osavaltioparlamentin jäsen vuodesta 1990 vuoteen 1996. Hän toimi vihreän parlamenttiryhmän nuorisopolitiikan ja maatalouspolitiikan puhetorvena. Daxenberger oli vuosina 1998–2003 Ylä-Baijerin alueparlamentin jäsen. Vuonna 1996 Daxenberger valittiin Waging am Seenin kaupunginjohtajaksi ja hänestä tuli samalla Baijerin ensimmäinen vihreä kaupunginjohtaja. Hän erosi kaupunginjohtajan virastaan vuonna 2008. Baijerin vihreissä Daxenberger oli puheenjohtajana marraskuusta 2002 lokakuuhun 2008. Hänen kaudellaan puolueen kannatus nousi 9,4 prosenttiin. Hänet valittiin vihreiden kärkiehdokkaaksi Baijerin osavaltiovaaleihin 2008. Joulukuussa 2003 Daxenbergerillä todettiin pahanlaatuinen luuydinsyöpä (plasmacytoma). Kemoterapiasta huolimatta syöpä uusiutui alkuvuodesta 2006. Hän pääsi palaamaan politiikkaan vasta kuukausia kestäneen sairaalahoidon jälkeen. Vuonna 2010 syöpä uusi jälleen, hän jätti politiikan keväällä ja kuoli elokuussa 2010. Hän oli naimisissa, vaimo kuoli joitakin päiviä ennen Saxebnbergia. Heillä oli kolme lasta. == Lähteet == Luokka:Saksalaiset vihreät poliitikot Luokka:Vuonna 1962 syntyneet Luokka:Vuonna 2010 kuolleet
Rabat Ajax FC

Rabat Ajax FC on jalkapalloseura Maltan Rabatista. Se pelaa maansa toiseksi korkeimmalla sarjatasolla Maltan 1. divisioonassa. Seura perustettiin vuonna 1930 nimellä Rabat Rovers. Joukkue on voittanut historiansa aikana kaksi Maltan Valioliigan mestaruutta. Mestaruudet tulivat kausilla 1984–85 ja 1985–86. Lisäksi se on voittanut Maltan Cupin vuonna 1986. ==Aiheesta muualla== *Joukkueen kannattajien sivusto Luokka:Maltalaiset jalkapalloseurat
Schönfliesin lause

Topologiassa Schönfliesin lauseen mukaan jokainen upotus f:S^1\to \mathbb{R}^2 voidaan jatkaa homeomorfismiksi h:\mathbb{R}^2\to \mathbb{R}^2. James Waddell Alexander osoitti vuonna 1924, että Schönfliesin lause ei yleisty korkeampiin ulottuvuuksiin. Eräs vastaesimerkki on Alexanderin torvimainen pallo. Lause voidaan todistaa ensiksi monikulmioille kaksiulotteisen simpleksin ja kompleksin avulla. Lisäksi pitää osoittaa, että jos J on Jordanin käyrä, niin joukon \mathbb{R}^2\setminus J rajoitetun komponentin sulkeuma on homeomorfinen 2-simpleksin kanssa. Rajoitetun komponentin olemassaolo seuraa Jordanin käyrälauseesta. Tämä todistus on alun perin Edwin E. Moisen käsialaa. == Lähteet == * Moise, E. E.: Geometric topology in dimensions 2 and 3, Springer-Verlag, New York 1977. * Oinonen, Lotta: Jordanin käyrälause ja Schönfliesin lause , pro gradu, 2006, Helsingin yliopisto * Väisälä, Jussi: Topologia II, 2. korjattu painos, 2005, Limes ry, Helsinki Luokka:Topologia Luokka:Matemaattiset teoreemat
Careful What You Wish For

__NOTOC__ Careful What You Wish For on Jonatha Brooken viides studioalbumi, joka ilmestyi vuonna 2007. Levy on tyyliltään folkrockia. Levyn on tuottanut Black Dog Records. == Kappaleet == # # # # # # # # # # # == Arvostelut == * AllMusic: AllMusic review == Lähteet == == Aiheesta muualla == * Careful What You Wish For discogs.com -sivustolla Luokka:Vuoden 2007 albumit Luokka:Yhdysvaltalaiset folk rock -albumit
Watain

Watain on Ruotsin Uppsalassa vuonna 1998 perustettu black metal -yhtye. Yhtyeen musiikki on lähellä Dissectionia tai Mayhemin levyä De Mysteriis Dom Sathanas. Yhtye on saanut nimensä yhdysvaltalaisen black metal -yhtyeen Vonin kappaleen mukaan. == Jäsenet == * E (Erik Danielsson) - laulu, basso * H (Håkan Jonsson) - rummut * P (Pelle Forsberg) - kitara * Set Teitan (Davide Totaro) - kitara (live) * A (Alvaro Lillo) - basso (live) == Diskografia == === EP:t === * The Essence of Black Purity (1999) === Albumit === * Rabid Death's Curse (2000) * Casus Luciferi (2003) * Sworn to the Dark (2007) * Lawless Darkness (2010) * The Wild Hunt (2013) * Trident Wolf Eclipse (2018) * The Agony & Ecstasy of Watain (2022) === Livet === * Black Metal Sacrifice (1999) * The Ritual Macabre (2001) * Tonight We Raise Our Cups and Toast in Angels Blood: A Tribute to Bathory (2015) * Die in Fire – Live in Hell (2023) === Splitit === * The Misanthropic Ceremonies Diabolicumin kanssa (2001) * Sathanas / Luciferi Tour EP Mayhemin kanssa (2016) === Demot === * Go Fuck Your Jewish "God" (1998) * Rabid Death's Curse (2000) * Promo 2002 (2002) * Puzzlez ov Flesh (2002) ==Lähteet== == Aiheesta muualta == * Luokka:Ruotsalaiset black metal -yhtyeet
JS Kairouan

Jeunesse Sportive Kairouan () on tunisialainen jalkapalloseura, joka perustettiin vuonna 1942. Sen kotistadion on Municipal Stade Ali Zouaoui, joka sijaitsee Kairouanissa. Seura on voittanut historiansa aikana kerran Tunisian liigamestaruuden kaudella 1976–1977. JS Kairouanaisella on urheiluseuroja myös koripallossa, käsipallossa ja lentopallossa. ==Saavutukset== * Tunisian mestaruus: 1977 ==Tunnettuja entisiä pelaajia== * Khaled Badra (1994–1995) * Amine Chermiti (2005–2006) ==Aiheesta muualla== * JSK:n jalkapallon sivusto * Virallinen sivusto Luokka:Tunisialaiset jalkapalloseurat Luokka:Vuonna 1942 perustetut urheiluseurat
Walther Rathenau

Walther Rathenau (29. syyskuuta 1867 – 24. kesäkuuta 1922) oli saksalainen poliitikko, tehtailija ja kirjailija. Hän toimi maansa ulkoministerinä Weimarin tasavallan aikana helmikuusta 1922 alkaen. Hän allekirjoitti tuona vuonna 16. huhtikuuta Rapallon sopimuksen Neuvosto-Venäjän kanssa. Rathenau kuului ensimmäisen maailmansodan jälkeen Saksan demokraattiseen puolueeseen. Hän nousi sodan aikana isänsä, huomattavan liikemies Emil Rathenaun perustaman AEG-yhtiön johtoon. Ennen toimimistaan ulkoministerinä Rathenau oli ollut maan jälleenrakennusministeri. Hän kuului Saksan juutalaisväestöön ja olikin hyvin epäsuosittu äärioikeistolaisen keskuudessa. Rathenau kuoli äärioikeistolaisten salamurhaajien ampumana Berliinissä. Yksi juonittelijoista oli tuleva kirjailija Ernst von Salomon, joka tosin vain välitti ampujille auton, josta laukaukset tulivat. Hän sai silti vankeustuomion. Surman taustalla oli Weimarin tasavallassa toiminut nationalistinen terroristijärjestö Organisation Consul. == Aiheesta muualla == * Walter-Rathenau-Gesellschaft, viralliset sivut Luokka:Saksan ulkoministerit Luokka:Saksalaiset henkirikosten uhrit Luokka:Vuonna 1867 syntyneet Luokka:Vuonna 1922 kuolleet
Jonatha Brooke

Jonatha Brooke (s. 23. tammikuuta 1964)http://www.musicianguide.com/biographies/1608004699/Jonatha-Brooke.html on yhdysvaltalainen folk- ja rocklaulaja ja -kitaristi. Uransa Jonatha on aloittanut jo 1980-luvulla, mutta soolouransa vasta vuonna 1994. Hänen musiikkinsa yhdistelee folkin, rockin ja popin elementtejä, ja hänen tyyliinsä kuuluvat myös voimakkaat sanoitukset ja monisyiset melodiat. == Diskografia == * Plumb (1995) * 10 Cent Wings (1997) * Live (1999) * Steady Pull (2001) * Back in the Circus (2004) * Live In New York (2006) * Careful What You Wish For (2007) * The Works (2008) * My Mother Has 4 Noses (2014) * Midnight. Hallelujah. (2016) * Imposter (EP) (2019) == Lähteet == Luokka:Yhdysvaltalaiset kitaristit Luokka:Yhdysvaltalaiset laulajat Luokka:Vuonna 1964 syntyneet Luokka:Elävät henkilöt
Magnesiumsulfaatti

Magnesiumsulfaatti on kemiallinen yhdiste, joka sisältää magnesiumia, rikkiä ja happea. Sen kemiallinen kaava on MgSO4. Yleiskieliseltä nimeltään se on karvassuola tai katkerosuola. Anglismina käytetään myös nimeä Epsomsuola. == Käyttö == Magnesiumsulfaattia on yleisimmin käytetty kuluttajatuotteissa kylpysuolassa ja eläinten, joskus ihmistenkin laksatiivina. Magnesiumsulfaatilla on lihaksia rentouttava vaikutus, ja sitä käytetään lihaskouristusten lieventämiseen. Magnesiumsulfaattia käytetään raskausmyrkytyksen ja kouristusten sekä lasten munuaistulehdusten hoidossa. Sitä voidaan käyttää myös elektrolyyttinä elimistön suolatasapainon palauttamiseen ja magnesiumvajauksen hoidossa. Magnesiumsulfaatti-injektioilla voi olla haitallinen vaikutus munuais- tai sydänvaurioista kärsiville sekä sikiön kehitykselle. Maanviljelyssä ja puutarhanhoidossa sitä käytetään kasvien kasvulle välttämättömänä magnesiumin lähteenä. Magnesiumsulfaatti sitoo kiteisessä muodossa ilmasta kosteutta, ja sitä käytetään kemiallisissa synteeseissä ja tuotepakkauksissa kosteuden poistoon. ==Lähteet== == Aiheesta muualla == * *PubChem: Magnesium sulfate *DrugBank: Magnesium Sulfate *Human Metabolome Database (HMDB): Magnesium Sulfate *Toxin and Toxin Target Database (T3DB): Magnesium Sulfate *ChemBlink: Magnesium sulfate Luokka:Magnesiumyhdisteet Luokka:Sulfaatit Luokka:Seulonnan keskeiset artikkelit Luokka:WHO:n tärkeimmät lääkkeet Luokka:Laksatiivit